હમણાં વરસાદ આવ્યો, તો હું પાછો ઓફિસમાં જઇને બેસી ગયો. મારા કપડા ખરાબ થઇ જાય તો ? ભીંજાઇને હું માંદો પડી જાઉં તો ? આમપણ મને શરદી તરત જ થઇ જાય છે તને ખબર છે ને ! હવે વરસાદમાં મારી કાર પાર્કીંગ સુધી જવા માટે પણ મારે છત્રીની જરૂર પડે છે. આ સાંભળીને તને નવાઇ લાગી ને ? મનેય લાગે છે ! કોલેજમાં હતા ત્યારે, થોડો વરસાદ પડે તો પણ પલળતા-પલળતા બાઇક લઇને આપણે લોંગ ડ્રાઇવ પર નીકળી જાતા, એ વરસાદમાં પલળવાની જીદ કરનારો હું જ આજે વરસાદથી ભાગતો ફરું છું.